Preĝejo Patrino de la Bona Konsilo (Tiszaalpár)

Preĝejo de Patrino de la Bona Konsilo estas grava romkatolika Monumento historia en Hungario, en Tiszaalpár, sur eta monteto. Tiu titolo estas unika en Hungario. Historio Jam en la tiama Alpár oni konstruis kirkon omaĝe al Sankta Andreo en 1100 (laŭ alia informo en 1341), kiun la turkoj detruis en 1559. La nun videbla preĝejo konstruiĝis en la 1750-aj jaroj en la sama loko. Konstruaĵo La konstruaĵo situas sola en mezo de parko. En la parko troviĝas skulptaĵo pri Johano Nepomuko kaj ŝtonokruco. La preĝejo havas unu turon super la enirejo. La navo finiĝas per kvadrata sanktejo, apude estas malalta sakristio. Interne la mebloj devenis el la 18-a jarcento. La plej menciinda skulptaĵo estas ĉe la ĉefaltaro farita el ligno kaj prezentas familion de Sankta Maria. Krom Sankta Maria estas skulptaĵoj pri Sankta Anna kaj Joaĥim. La aliaj du skulptaĵoj prezentas gepatrojn de Johano Baptisto: Zeĥarja kaj Elizabeta. La flanka altaro estas dediĉita al Sankta Andreo. La pli granda kermeso okazas en la unua dimanĉo de majo, la malpli granda en la 30-an de novembro. Fontoj (hungare) (hungare) (hungare) (hungare) (hungare) Arkivigite je 2011-06-01 per la retarkivo Wayback Machine (hungare kun bildoj)